बेटी बचाओ-बेटी पढ़ाओ प्रधानमंत्री योजना नाम से नहीं है कोई याेजना: कटारिया
भास्कर न्यूज | अम्बाला सिटी
जिलामहिलाएवं बाल विकास कार्यक्रम अधिकारी राजबाला कटारिया ने बताया कि बेटी बचाओ-बेटी पढ़ाओ प्रधानमंत्री योजना नामक कोई भी योजना नहीं है।
इस योजना के नाम पर भ्रामक प्रचार करके इसका दुरुपयोग किया जा रहा है और साथ ही झूठे वायदे कर लोगों को इस योजना के तहत बच्चियों को 2 लाख रुपए तक दिए जाएंगे और बाकायदा झूठे आवेदन फार्म भी भरवाकर लोगों को गुमराह किया जा रहा है। ऐसे दुष्प्रचार से हमें बचना है। यदि ऐसा कोई व्यक्ति इस प्रकार के फार्म बेचता पाया गया तो उसकी लिखित शिकायत कार्यालय में करें ताकि उसके खिलाफ कानूनी कार्रवाई की जा सके।
कटारिया ने बताया कि प्रधानमंत्री द्वारा बेटी बचाओ-बेटी पढ़ाओ अभियान की शुरूआत 22 जनवरी 2015 को की गई थी ताकि जिस प्रदेश या जिले में लिंगानुपात कम है वहां पर अधिक से अधिक जागरूकता फैलाकर लिंगानुपात में वृद्धि की जा सके। इस योजना के सकारात्मक परिणाम भी सामने रहे हैं तथा हरियाणा में एक हजार लड़कों के पीछे लड़कियों का आंकड़ा 900 से अधिक हो गया है। उन्होंने कहा कि उनके नोटिस में आया है कि बेटी बचाओ- बेटी पढ़ाओ प्रधानमंत्री योजना के नाम पर भ्रामक प्रचार करके इसका दुरुपयोग करने का काम किया जा रहा है।
लोगों को 2 लाख रुपए तक दिए जाएंगे इसके लिए झूठे फार्म भी भरवाए जा रहे हैं। उन्होंने कहा कि इस प्रकार का गलत प्रचार करने वाले लोगों से हमें सजग रहना है तथा इस प्रकार की भ्रामक गतिविधियों एवं योजना के दुरुपयोग की रोकथाम हेतू लोगों के सहयोग की बेहद आवश्यकता है।
hin_Deva mai_Deva hin_Deva hin_Deva hin_Deva hin_Deva